   برمنگهم (اسپورٽس نيوز) نيوزيلينڊ خلاف شاندار بالنگ جو مظاهرو ڪندڙ نوجوان فاسٽ بالر شاهين آفريدي چيو آهي ته ميچ کان اڳ وسيم اڪرم جي صلاحن گهڻو فائدو ڏنو. نيوزيلينڊ خلاف ڪاميابي کانپوءِ خيالن جو اظهار ڪندي شاهين آفريدي جو چوڻ هو ته مان وسيم اڪرم کي فالو ڪندو آهيان ۽ ان جهڙو بالر ئي بڻجڻ چاهيان ٿو، ميچ کان اڳ هن صلاحون ڏنيون، جنهن جو فائدو ٿيو. هن چيو ته مان وسيم اڪرم کانسواءِ پنهنجي ڀاءُ ٽيسٽ ڪرڪيٽر رياض آفريدي کان به گهڻو ڪجهه سکيو آهي، ميچ کان اڳ ڀاءَ لائن ۽ لينٿ بهتر ڪرڻ جو چيو هو. سندس چوڻ هو مون کي اميد آهي ته اسان ايندڙ ٻئي ميچون کٽي سيمي فائنل ۾ جاءِ ٺاهينداسين.